Jacopo Tintoretto

Jacopo Tintoretto (1518-1594), zo ul livour italian, eus ar , unan eus re vrudetañ skol Venezia, hag an hini diwezhañ eus livourien veur an Azginivelezh italian.

Anv
Jacopo Comin e oa e wir anv. Kement-se ne oa ket anavezet ken e oa bet kavet gant Miguel Falomir, penn kevrenn al livouriezh italian e Mirdi ar Prado e Madrid, hag embannet a-benn ar fin da-geñver diskouezadeg veur oberennoù Tintoretto er mirdi Spanish curator uncovers true name of Tintoretto, CBC, 21/01/2007.

En yaouank e veze graet Jacopo Robusti anezhañ, war-lerc'h e dad, abalamour ma oa un den kreñv a'r c'hreñvañ, hag en devoa difennet perzhier Padova a-enep soudarded an Impalaer santel.

Dont a ra e lesanv Tintoretto eus micher e dad, Battista Robusti, a laboure en ul liverezh dilhad (tintorìa en italianeg).

E vab Domenicho ivez a veze lesanvet heñvel.

Buhez
Ganet e oa d'an 29 a viz Gwengolo 1518 e Venezia,  hag eno e varvas d'an 31 a viz Mae 1594.

Diskibl e oa d'al livour meur Tizian. Diouzh a lavarer e oa trec'h d'e vestr evit c'hoari gant al livioù hag ar skeudoù. Marteze eo se zo kaoz ma ne chomas nemet e-pad un toullad mizvezhioù gant ar mestr. Troet e oa gant doareoù ar mannierismo toskan ha Roman a veze skignet e Venezia gant tud evel Sansovino, Salviati ha Schiavone.

Il Furioso a veze graet anezhañ abalamour d'an nerzh a zispigne da livañ. E zoare da implij ar gouloù a rae anezhañ ur rakbarok en ur stumm. E-touez e oberennoù brudetañ emañ an aridennad livadurioù diwar-benn buhez Jezuz Nazaret ha Mari er Scuola Grande de San Rocco e Venezia, ma voe anvet da ginkler ofisiel anezhi en 1564.

Meur a oberenn zo bet skrivet gant Jean-Paul Sartre diwar-benn Tintoretto. Bri a zouge da Vichelangelo Buonarotti a levezonas e zoare da dresañ.

Oberennoù brudetañ Tintoretto eo al livadurioù en deus graet eus buhez Jezuz hag ar Werc'hez, er Scuola Grande di San Rocco, 

 Taolennoù 

 Pennad kar 
 Oberennoù Tintoretto
 Daveennoù 

Rummad:Livourien italian ar XVIvet kantved
Rummad:Tud Venezia
Rummad:Ganedigezhioù 1518
Rummad:Marvioù 1594